Publication: Magyar Közlöny
Issue: MK-2008-171 (Year: 2008, Number: 171)
Era: 2004-2010
Section: 1. számú melléklet a 126/2008. (XII. 4.) OGY határozathoz
Paragraph Index: 834

d) A sikeres kezdeményezések, uniós és más külföldi jó gyakorlatok adaptálása – a Nemzeti Tehetség Programmal, a sikeres tehetségekkel, tehetségsegítõ szakemberekkel és programokkal, valamint tehetségfejlesztõ közösségekkel kapcsolatos információk angolul, és ha szükséges más idegen nyelven való folyamatos megjelenítése és a 2011-es magyar EU elnökségbõl adódó lehetõségeket is felhasználva megismertetése mind az EU-ban, mind más országokban; – az arra alkalmas sikeres tehetségsegítõ kezdeményezések külföldi adaptációra való elõkészítése; – magyar kezdeményezésû EU-Tehetségnapok megrendezése. Várható eredmények – a tehetség és a tudás értékének jobb tudatosítása; – a tehetség hasznosulásának növekedése; – a tehetségeket segítõk jobb elismerése; – a tehetséges fiatalok elkallódásának, pályája megtörésének, kiégésének csökkenése; – a tehetséges fiatalok itthon maradása és hazatérése esélyeinek javulása; – a tehetséges fiatalok társadalmi beilleszkedésének javulása; – a tehetségsegítõ programok hatékonyságának számottevõ növekedése; – Magyarország tehetségbarát imázsának növekedése az EU-ban és más országokban; – tehetségbarát társadalom kialakulása. Az alábbi ábra összefoglalóan mutatja be a Nemzeti Tehetség Program prioritásaival összefüggõ programelemek várható eredményeinek a Nemzeti Tehetség Program célrendszerével való összefüggését: 2008/171. szám

Source: https://magyarkozlony.hu/hivatalos-lapok/a1cccd943c909f57cfbf3b8f7062801209198b73/dokumentumok/70e46937997c78502db9d0e9a58c0273f25dbd0c/letoltes